Pretoria-polisie op soek na dié moordverdagte | Maroela Media
Obienna Greg Ofdegbuliwe (Foto verskaf deur SAPD Pretoria)
Die polisie in Sunnyside in Pretoria het Dinsdag 'n foto vrygestel van die 37-jarige moordverdagte Obienna Greg Ofdegbuliwe.
Ofdegbuliwe het van die Pretoriase landdroshof gedros ná hy vrygelaat is op R3 000 borgtog. Hy word beskuldig van die moord op die 23-jarige Shaun Douglas Chabalala wat dood is tydens 'n onsuksesvolle rooftog by 'n woonstel in Sunnyside.
"'n Soektog na Ofdegbuliwe is van stapel gestuur ná hy versuim het om in die hof te verskyn vir sy beweerde rol in die moord op Chabalala," het kapt. Daniel Mavimbela, woordvoerder van die Sunnyside-polisie, gesê.
Chabalala en 'n vriend is in Mei verlede jaar na 'n woonstel gelok deur 'n aanlyn advertensie van 'n "luukse kamera" wat te koop aangebied is. "Alhoewel die vriend kon vlug, is Chabalala dood nadat hy uit 'n venster op die sewende verdieping gestamp is, toe dit duidelik geword het dat die 'verkopers' die advertensie gebruik het om hulle in 'n rooftoglokval te lei," het Mavimbela verduidelik.
"Voor sy verdwyning is Ofdegbuliwe deur plaaslike polisie aangekeer danksy 'n wenk van die publiek ná 'n vyf maande lange soektog."
Ofdegbuliwe is in Desember op borgtog vrygelaat. Hy het nie op 15 Maart of op 29 Maart vir sy geskeduleerde verskynings by die hof opgedaag nie. Mavimbela het gesê die polisie sal geen steen onaangeroer laat in hul soektog om Ofdegbuliwe weer aan te keer nie.
Enigiemand met inligting kan anoniem die Crime Stop-kontaksentrum kontak by 08600 10111 of stuur 'n SMS aan 32211.
Man gevonnis oor student se moord
Borg word te maklik toegestaan.
My liewe aarde! Met so 'n van is die man waarskynlik 'n uitlander (klink soos nigeriese naam en van) en heel moontlik 'n vlugrisiko. Hoe kan die hof so 'n moordverdagte borgtog gee?